CELEX: 31987D0400
Language: el
Date: 1987-07-23 00:00:00
Title: 87/400/ΕΟΚ: Απόφαση του Συμβουλίου της 23ης Ιουλίου 1987 για την εξουσιοδότηση του Ηνωμένου Βασιλείου να εφαρμόσει ένα προαιρετικό μέτρο παρέκκλισης από το άρθρο 17 της έκτης οδηγίας (77/388/ΕΟΚ) για την εναρμόνιση των νομοθεσιών των κρατών μελών, των σχετικών με τους φόρους κύκλου εργασιών

Avis juridique important

|

31987D0400

87/400/ΕΟΚ: Απόφαση του Συμβουλίου της 23ης Ιουλίου 1987 για την εξουσιοδότηση του Ηνωμένου Βασιλείου να εφαρμόσει ένα προαιρετικό μέτρο παρέκκλισης από το άρθρο 17 της έκτης οδηγίας (77/388/ΕΟΚ) για την εναρμόνιση των νομοθεσιών των κρατών μελών, των σχετικών με τους φόρους κύκλου εργασιών  

Επίσημη Εφημερίδα αριθ. L 213 της 04/08/1987 σ. 0040 - 0040

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Ιουλίου 1987  για την εξουσιοδότηση του Ηνωμένου Βασιλείου να εφαρμόσει ένα προαιρετικό μέτρο παρέκκλισης από το άρθρο 17 της έκτης οδηγίας (77/388/ΕΟΚ) για την εναρμόνηση των νομοθεσιών των κρατών μελών, των σχετικών με τους φόρους κύκλου εργασιών  (87/400/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την έκτη οδηγία (77/388/ΕΟΚ) του Συμβουλίου της 17ης Μαΐου 1977 για την εναρμόνηση των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), που στο εξής θα αναφέρεται ως «έκτη οδηγία», και ιδίως το άρθρο 27,  την πρόταση της Επιτροπής,  Εκτιμώντας:  ότι, σύμφωνα με τους όρους του άρθρου 27 παράγραφος 1 της προαναφερθείσας οδηγίας, το Συμβούλιο αποφασίζοντας ομόφωνα κατόπιν πρότασης της Επιτροπής, μπορεί να επιτρέψει σε οποιοδήποτε κράτος μέλος την εισαγωγή ειδικών μέτρων παρέκκλισης από την εν λόγω οδηγία, για να απλουστευθεί η είσπραξη του φόρου ή για να αποφευχθούν ορισμένοι τύποι φοροδιαφυγής ή φοροαποφυγής·  ότι το Ηνωμένο Βασίλειο, με επιστολή που απηύθυνε στην Επιτροπή η Μόνιμη Αντιπροσωπεία του στις Ευρωπαϊκές Κοινότητες στις 17 Μαρτίου 1987, ζήτησε την εξουσιοδότηση να εισαγάγει ένα ειδικό μέτρο παρέκκλισης από τις διατάξεις του άρθρου 17 παράγραφος 1 της προαναφερθείσης έκτης οδηγίας· ότι το μέτρο αυτό, που θεωρείται σαν μέτρο απλούστευσης, ενσωματώνεται σε ένα προαιρετικό σύστημα επιβολής φόρου για επιχειρήσεις με ετήσιο κύκλο εργασιών κατώτερο των 340 000 ECU, το οποίο βασίζεται στο άρθρο 10 παράγραφος 2 τρίτη περίπτωση της προαναφερθείσης έκτης οδηγίας·  ότι η αίτηση αυτή μπορεί να γίνει δεκτή υπό ορισμένες προϋποθέσεις·  ότι το εν λόγω μέτρο θα είναι προσωρινό, προκειμένου να είναι δυνατή η εκτίμησή του έπειτα από κάποια περίοδο εφαρμογής·  ότι η εξουσιοδότηση θα ισχύει μέχρι τις 30 Σεπτεμβρίου 1990, ενώ η Επιτροπή θα υποβάλλει πριν από την ημερομηνία αυτή έκθεση στο Συμβούλιο σχετικά με την εφαρμογή της εξουσιοδότησης αυτής·  ότι το Συμβούλιο θα καθορίσει, βάσει μιας πρότασης απόφασης την οποία θα του υποβάλλει εφόσον χρειαστεί η Επιτροπή και η οποία θα συνοδεύει την προαναφερόμενη έκθεση, αν θα παραταθεί η εξουσιοδότηση και μετά την ημερομηνία αυτή·  ότι το εν λόγω ειδικό μέτρο δεν θα πρέπει να έχει αρνητικές επιπτώσεις στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Κατά παρέκκλιση των διατάξεων του άρθρου 17 παράγραφος 1 της έκτης οδηγίας, εξουσιοδοτείται το Ηνωμένο Βασίλειο να προβλέψει μέχρι τις 30 Σεπτεμβρίου 1990, στα πλαίσια ενός προαιρετικού συστήματος, ότι οι επιχειρήσεις με ετήσιο κύκλο εργασιών κατώτερω των 340 000 ECU πρέπει να καθυστερήσουν την εφαρμογή του δικαιώματος έκπτωσης φόρου, μέχρις ότου καταβληθεί στον προμηθευτή.  Άρθρο 2  Με βάση έκθεση της Επιτροπής σχετικά με την εφαρμογή της εξουσιοδότησης που αναφέρεται στο άρθρο 1, συνοδευομένη, εφ' όσον χρειαστεί, από πρόταση απόφασης, το Συμβούλιο θα καθορίσει με βάση την πρόταση αυτή και πριν τις 30 Σεπτεμβρίου 1990, αν θα παραταθεί η εν λόγω εξουσιοδότηση.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 23 Ιουλίου 1987.  Για το Συμβούλιο  Ο Πρόεδρος  K. E. TYGESEN  (1) ΕΕ αριθ. L 145 της 13. 6. 1977, σ. 1.